ועדת הפנים והגנת הסביבה, כנסת 24, פרוטוקול מספר 83, 2022-01-02 10:00

וליד טאהא: בוקר טוב לכולם, אנחנו מתחילים דיון על נושא הצעת חוק התכנון והבנייה (תיקון מס' 128 והוראת שעה), התשפ"ב-2021, מ/1457, או בשתי מילים, חוק חריש.

וליד טאהא: אני רוצה להתחיל עם הייעוץ המשפטי, רעות, תומר, על השינויים שנעשו בנוסח שפורסם אז.

תומר רוזנר: בוקר טוב.

תומר רוזנר: בקצרה, אני אומר שהשינוי האחד הוא בנוגע לתוספת של נציג של ארגוני הסביבה באופן קבוע לוועדה המיוחדת, זה התיקון, הוספנו את סעיף 2.

תומר רוזנר: רעות תקריא את סעיף 2.

שרון רופא אופיר: מאיפה אתם מקריאים את זה, תומר?

יצחק פינדרוס: אני מנסה להבין, ממה שהיה לנו שבוע שעבר, הוספנו נציגים לוועדה בסוף?

תומר רוזנר: הוועדה קיבלה הסתייגות שהוגשה, שלפיה יתווסף נציג קבוע לוועדה המיוחדת בכל וועדה מיוחדת שתהיה, והוא נציג הארגונים הסביבתיים.

יצחק פינדרוס: לא, אני רואה גם שנציג הרשות המקומית הסמוכה גם - - -

תומר רוזנר: לא, אני אסביר את זה, קודם כל נקריא את הסעיף ואז אני אסביר.

רעות בינג: התיקון שעשינו הוא לסעיף 34, והוא מסומן אצלכם 1א.

רעות בינג: אני אקריא.

רעות בינג: זו בעצם התאמה של סעיף קטן (ב) לשינוי שעשינו, שהקראתי הרגע.

תומר רוזנר: אני אבהיר רק, שהשינוי השני, כפי שאמרה רעות, סעיף (ב) בנוסחו היום מדבר על שני נציגים נוספים בתקופה השנייה, והם נציג הגופים שעניינם איכות הסביבה, ונציג רשות מקומית גובלת.

יצחק פינדרוס: מה שאני הבנתי עד עכשיו זה, אני מסתכל בסעיף 2(2).

תומר רוזנר: אנחנו עכשיו בסעיף 1א.

יצחק פינדרוס: בסדר, נכון.

יצחק פינדרוס: "נציג רשות מקומית הסמוכה למרחב התכנון המיוחד, שימנה שר הפנים" עד עכשיו היה מדובר רק על גובלת.

תומר רוזנר: רק דקה, אנחנו עוד לא הגענו לשם.

וליד טאהא: לא הגיעו עדיין לזה, הוא מסביר את השינויים, הוא בינתיים דיבר על השינוי בסעיף 1.

יצחק פינדרוס: וגם פה שונה?

רעות בינג: כן, עוד מעט.

וליד טאהא: עכשיו הוא ידבר על זה.

תומר רוזנר: אוקיי, לגבי זה יש שאלות?

תומר רוזנר: אם אין, אני אעבור לשינוי השני שמתייחס אכן לסעיף 2.

תומר רוזנר: סעיף 2 מתייחס לתקופה השלישית, זאת אומרת, תקופת ההארכה השלישית שבה אנחנו עוסקים כאן.

תומר רוזנר: כפי שנאמר, מדובר בוועדה מיוחדת אחת שעניינה היישוב חריש.

תומר רוזנר: לגבי התקופה הנוספת השלישית, מה שמוצע כאן, הוא שבוועדה המיוחדת יתווסף חבר נוסף מרשות מקומית גובלת, חבר נוסף מרשות מקומית סמוכה, ויהיה משקיף אחד מרשות מקומית סמוכה אחרת.

יצחק פינדרוס: לא, אבל הסמוכה לא יהיה משקיף, הוא יהיה חבר.

תומר רוזנר: אחד חבר ואחד משקיף.

יצחק פינדרוס: זה לא היה, זה תיקון שעשינו עכשיו, נכון?

שרון רופא אופיר: זאת אומרת, זה בדיוק מה שאני הצעתי ברגע המשבר של יום שלישי בערב, יכולנו לחסוך את כל הימים האלה עד היום ולהצביע.

מוסי רז: זה תיקון שתוקן ביום שלישי?

וליד טאהא: השינוי הוא, שבמקום חבר ושני משקיפים, שני חברים ומשקיף.

יצחק פינדרוס: וכמה חברים יש בכלל בוועדה?

וליד טאהא: יש 16.

תומר רוזנר: סך הכל 16, עכשיו יהיו 17.

מוסי רז: 17 עם הארגונים.

זאב בנימין בגין: יהיו 14 ועוד שלושה נוספים.

יצחק פינדרוס: בקיצור עיקרו את הוועדה לתקופה השלישית.

תומר רוזנר: אנחנו רק נקריא את התיקון.

יצחק פינדרוס: עיקרו את הוועדה לתקופה השלישית בעצם.

שרון רופא אופיר: ממש לא, למה עיקרו?

וליד טאהא: עיקרו?

וליד טאהא: למה?

יצחק פינדרוס: כי הרשות הסמוכה והרשות במרחב התכנון מתנגדים הרי לבנייה בכלל שם.

וליד טאהא: לא הבנתי, מה אמרת?

זאב בנימין בגין: אתם בדקות האחרונות משתמשים ב-ה' הידיעה, לא "נציג הרשות הסמוכה" אלא "נציג רשות סמוכה".

תומר רוזנר: נכון, צודק.

וליד טאהא: מה זה משנה לעצם ההערה של פינדרוס?

וליד טאהא: הוא אומר עיקרו, למה עיקרו?

יצחק פינדרוס: עיקרו בגלל שהרשות הסמוכה והרשות הגובלת, וגם הארגונים, מתנגדים בכלל לבנייה שם.

יצחק פינדרוס: זאת אומרת, אתה מראש - - -

וליד טאהא: לא, דבר ראשון, הם לא מתנגדים לבנייה.

שרון רופא אופיר: ממש לא.

וליד טאהא: הם מתנגדים לפגיעה בהם, אני רוצה לתקן אותך, זה דבר אחד.

וליד טאהא: דבר שני - - -

יצחק פינדרוס: הם מתנגדים לבנייה כי הם אומרים שזה פוגע בהם, בסדר, הגענו להסכמה?

וליד טאהא: לא, לא מתנגדים לבנייה, פינדרוס, צריך להשתמש במושגים הנכונים, לא צריך להשלות את הציבור, הם לא מתנגדים לבנייה הם מתנגדים לפגיעה בהם, לגיטימי.

יצחק פינדרוס: לגיטימי, שייבנו בתל אביב, לא שם.

וליד טאהא: לגיטימי, יפה.

יצחק פינדרוס: אמרתי לא לגיטימי?

יצחק פינדרוס: אמרתי עובדתית - - -

וליד טאהא: לא, אבל אמרת לא לגיטימי שהם מתנגדים לבנייה, לא נכון.

יצחק פינדרוס: אמרתי לא לגיטימי?

יצחק פינדרוס: לגיטימי לחלוטין.

וליד טאהא: לא לגיטימי לומר שהם מתנגדים לבנייה.

יצחק פינדרוס: לבנייה שם.

וליד טאהא: זה לא נכון, הם מתנגדים שמישהו ייפגע בהם, זה בסדר.

תומר רוזנר: רק נקריא את השינוי.

וליד טאהא: כן, תקריא.

יצחק פינדרוס: באמת לא הבנתי את ההבדל בין מה ש - - -

וליד טאהא: לא, כי כל הדמגוגיה שהתנהלה על הנושא זה בדיוק זה, זה בדיוק זה.

וליד טאהא: תמשיך, תומר.

תומר רוזנר: כן, אנחנו רק נקריא את השינוי בבקשה.

רעות בינג: אני בעמוד 2 פסקה 2.

רעות בינג: זהו, אלה השינויים שעשינו.

וליד טאהא: בכל זאת, את סעיף (ג) האחרון.

תומר רוזנר: למה צריך להקריא אותו?

תומר רוזנר: אין בו שינוי.

וליד טאהא: אוקיי, חברי הכנסת, יש לכם הערות?

וליד טאהא: מישהו רוצה להעיר, לדבר?

וליד טאהא: מוסי?

יצחק פינדרוס: צריך להוריד את ה-ה', "רשות גובלת" ולא "רשות הגובלת"

זאב בנימין בגין: לא אני הורדתי, כך זה בנוסח, רק שקראתם עם ה' הידיעה.

יצחק פינדרוס: לא, "נציג רשות הגובלת" בסעיף 1.

תומר רוזנר: הרשות היא גובלת, כן, זה בסדר, היא מיודעת.

יצחק פינדרוס: ה' מיותר, הנה פה זה מופיע עם ה' מיותר.

תומר רוזנר: לא, היא לא מיותרת.

יצחק פינדרוס: בסעיף 1(ד)(1).

תומר רוזנר: היא צריכה להיות גובלת, ה' הידיעה היא במקום.

וליד טאהא: יש אחת גובלת ויש אחת סמוכה.

יצחק פינדרוס: לא, ה-ה' של "הגובלת".

וליד טאהא: כן, הגובלת.

וליד טאהא: חה"כ מוסי, בבקשה.

מוסי רז: אני לא הייתי ביום שלישי, הייתי במשהו אחר, אז אני רציתי להביע כמובן תמיכה, ותודה שהתקבלה הבקשה שלי להכניס את הנציג של ארגוני הסביבה.

מוסי רז: זה גם באופן אישי בשבילי השלמת מעגל, כי זה חוק שאני חוקקתי לפני 20 שנה ב-2002, אז מתווסף עוד נציג, תודה.

וליד טאהא: תודה גם לך.

וליד טאהא: חה"כ שרון, את רוצה להוסיף משהו?

יצחק פינדרוס: נציג משרד הפנים, הגענו כבר לשמונה מתנגדים מתוך הוועדה לבנות שם, או שעוד לא?

וליד טאהא: מה?

יצחק פינדרוס: שאלתי את נציג משרד הפנים, האם בתחשיב כבר הגענו לשמונה מתנגדים לבנייה שם.

וליד טאהא: איפה אתה רואה נציג של משרד הפנים?

שרון רופא אופיר: אז קודם כל, חבל שכל הזמן אתה מסתכל, יצחק ידידי, על הנגד ולא על הבעד, כי אנחנו משתדלים להסתכל פה על הבעד.

שרון רופא אופיר: כשאנחנו מסתכלים על הבעד אז קודם כל אני רוצה - - -

יצחק פינדרוס: פספסתם נציגים שמתנגדים.

שרון רופא אופיר: לא, כי אם אתם הייתם מסתכלים על הבעד ולא על הנגד, אז היינו חוסכים ימים יקרים ושעות ארוכות, קודם כל של אנשי מקצוע שמכלים פה שעות כדי לקיים את הוועדה הזאת, החל ממנהלת הוועדה שעושה עבודת קודש, עובר לעובדים יחד עם - - -

יצחק פינדרוס: עשיתם את העבודה לבד, לא הפרענו לכם.

שרון רופא אופיר: סליחה, אתה מפריע לי.

שרון רופא אופיר: סליחה, הפרעתם ועוד איך.

יצחק פינדרוס: למה?

יצחק פינדרוס: לא הייתי פה.

שרון רופא אופיר: אני אסביר, אתה אמנם לא היית פה - - -

יצחק פינדרוס: לא הייתי פה ביום שלישי, גם אף אחד אחר לא היה.

שרון רופא אופיר: יצחק, אתה יודע, האופוזיציה לא קמה ונופלת רק על יצחק פינדרוס, וישנם עוד חברי אופוזיציה - - -

יצחק פינדרוס: גם לא היו, הליכוד לא היו.

שרון רופא אופיר: היו פה ועוד איך, אני הייתי חברת הקואליציה היחידה שהייתה כאן, יחד עם אדוני היו"ר, שנינו היחידים שנכחנו כאן, וכל השאר היו חברי אופוזיציה שהתנגדו להצעה שאני הצעתי דאז, ביום שלישי בערב, והנה הפלא ופלא, הגענו ליום ראשון - - -

יצחק פינדרוס: אוסאמה ביקש את זה, במקרה הייתי בשידור, אוסאמה ביקש ואת הסכמת.

וליד טאהא: אבל למה אתה מפריע לחברת הכנסת, פינדרוס?

שרון רופא אופיר: אני מזכירה לך שהאופוזיציה הזאת היא אופוזיציה של הרשימה המשותפת, נתניהו, ונציגי החרדים, אתם ביחד, האופוזיציה היא שלכם.

שרון רופא אופיר: אתם אולי שכחתם, אתם רוצים להתנגד, להתעלם מהם, אבל אתם והאופוזיציה זה אחד - - -

יצחק פינדרוס: ואוסאמה הציע את מה שאת קיבלת, אז זה הוא היה.

שרון רופא אופיר: סליחה, אתה יודע, אתה מפריע לי לדבר ואני לא הפרעתי לך.

וליד טאהא: חה"כ פינדרוס, סליחה חה"כ שרון, אני רוצה לבקש ממך חה"כ יצחק פינדרוס, לתת לחברת הכנסת לדבר ללא הפרעה, תודה.

שרון רופא אופיר: אני מודה לך, אדוני.

שרון רופא אופיר: סליחה, אני מתנצלת, חה"כ בני בגין היה איתי בדיון הראשון שהיה על החשמל.

שרון רופא אופיר: אני שמחה שנכחת, אני מתנצלת ששכחתי.

זאב בנימין בגין: הכל בסדר, שרון.

שרון רופא אופיר: אבל לעניינינו, אם היינו מקבלים את מה שעלה כאן ביום שלישי בערב, היינו כבר עכשיו מתקדמים לחוק הבא.

יצחק פינדרוס: מי היה צריך לקבל את זה, הקואליציה או האופוזיציה?

שרון רופא אופיר: אתה שוב מפריע לי.

שרון רופא אופיר: ולא היו טוענים לדבר חדש, ומחכים להתכנסות של ועדת הכנסת, ומכלים שעות ארוכות, לא היינו מגיעים לכאן היום וגוררים לכאן אנשים נוספים, אבל זה כבר קרה, ואני מקווה שפנינו לבאות, שהאופוזיציה תבין איך לעבוד, ולא לבזבז פה סתם שעות.

שרון רופא אופיר: לעניינינו, אני מברכת על זה שאנחנו מעבירים כאן היום את החוק החשוב הזה.

שרון רופא אופיר: חייבת להיות ועדה מיוחדת לענייני חריש, יחד בשיתוף פעולה עם גורמי הרשויות הסמוכים, כדי שנוכל להמשיך לקדם את העיר החשובה הזו, שמתקדמת בקצב מואץ, לצד שיתוף פעולה מלא עם רשויות נוספות.

שרון רופא אופיר: תודה לך, אדוני היו"ר.

וליד טאהא: תודה רבה.

וליד טאהא: חה"כ בני בגין, בבקשה.

זאב בנימין בגין: אם אנחנו עומדים בפני סיום, וההצבעה חיובית, אז אני מציע לא להשחית את זמנכם בדבריי.

וליד טאהא: תודה רבה, חה"כ בני בגין.

וליד טאהא: חה"כ יצחק פינדרוס, בבקשה.

יצחק פינדרוס: שָׁרֶן, אני אוהב שאת מדייקת בפרטים, אז אני אגיד לך שני דברים.

יצחק פינדרוס: דבר ראשון, בנושא של חוק חריש, אנחנו לא התנגדנו וגם לא עשינו נושא חדש, אוסאמה אכן עשה, והתוצאה היא שבאו היום עם מה שהוא רצה, לא מה שאני רציתי, אבל במקרה מה שהוא רצה - - -

שרון רופא אופיר: אוסאמה רצה שני חברים בוועדה.

יצחק פינדרוס: יפה, אז שיהיה עוד חבר בוועדה, ולזה לא הסכימו ביום שלישי, מי שלא הסכים זאת הקואליציה, אז להאשים את האופוזיציה במשהו שהאופוזיציה הצליחה בו, הייתי נזהר, זה דבר ראשון.

יצחק פינדרוס: דבר שני, היו"ר יודע, ואמרתי את זה בגלוי, אני לא משחק בכאילו.

יצחק פינדרוס: אני דרשתי בחוק החשמל תשובה ממשרד המשפטים, אז היו"ר סירב לתת למשרד המשפטים לענות לי, וזאת הסיבה שבגללה אני במירכאות "טרטרתי" את הוועדה.

יצחק פינדרוס: אני עדיין ממתין לתשובת משרד המשפטים, לא קיבלתי תשובה עד היום, והיו"ר סירב לתת למשרד המשפטים לענות לי, זאת הסיבה, ואני חושב שזה תפקידי, ואני גאה על זה שאני עושה את תפקידי.

וליד טאהא: תודה רבה, חה"כ יצחק פינדרוס.

וליד טאהא: משרד המשפטים מתבקש לענות לך מתי שבא לו - - -

יצחק פינדרוס: יפה, קיבלת תשובה, אז אני גם אעכב את הוועדה מתי שבא לי.

יצחק פינדרוס: שתבוא להתלונן אצל היו"ר, לא אצלי.

וליד טאהא: אבל הוא כנראה - - -

שרון רופא אופיר: אבל האופוזיציה זה לא רק אתה, ידידי היקר, זה לא רק אתה.

שרון רופא אופיר: היו פה חברי האופוזיציה.

יצחק פינדרוס: לא, גם אוסאמה, אני עזרתי לאוסאמה מאותה הסיבה.

שרון רופא אופיר: מאותה הסיבה?

יצחק פינדרוס: נכון.

וליד טאהא: תודה רבה, חבר הכנסת.

שרון רופא אופיר: אוקיי.

יצחק פינדרוס: אני לא משחק בכאילו.

שרון רופא אופיר: אז טוב לדעת שרק אתה מטריל פה את הוועדה.

יצחק פינדרוס: נכון.

שרון רופא אופיר: מצוין.

וליד טאהא: אבל הוא הטריל אותה בחוק אחר, לא בחוק הזה.

שרון רופא אופיר: לא, הוא עכשיו אומר שגם בחוק הזה.

יצחק פינדרוס: לא, בשעתיים האלה - - -

שרון רופא אופיר: לא, הוא אומר עכשיו, אדוני היו"ר, שגם בחוק הזה הוא הטריל את הוועדה.

יצחק פינדרוס: נכון.

שרון רופא אופיר: הנה, הוא אומר נכון.

יצחק פינדרוס: נכון.

שרון רופא אופיר: חבל.

יצחק פינדרוס: אלה הכלים הפרלמנטריים שיש לי.

וליד טאהא: חה"כ אוסאמה סעדי, בבקשה.

אוסאמה סעדי: בוקר טוב, אדוני היו"ר, חברי וחברות הכנסת.

אוסאמה סעדי: אני מתנצל, אני יושב בוועדת חוקה ואני מחכה עד 10:30, כי שלחו לי שהדיון הוא בשעה 10:30, אז אני מתנצל.

וליד טאהא: לא, לא שיניתי, זה היה ב-10:00.

אוסאמה סעדי: משום מה בסיעה אצלנו שלחו לי שהיא ב-10:30, אני יושב בוועדת חוקה.

וליד טאהא: אוסאמה, כנראה בסיעה שלכם עובדים באיחור של חצי שעה.

אוסאמה סעדי: יכול להיות.

יצחק פינדרוס: הם עובדים בשעון פלסטין.

אוסאמה סעדי: אדוני היו"ר, אני לא מסתיר את דעתי, ואני לא מתבייש, שרון, שהתפקיד שלי וחובתי, גם כלפי הציבור שלי והבוחרים שלי, היא כן להטריל את החוק הזה.

אוסאמה סעדי: אני לא מסתיר את זה, אני אומר את זה במפורש, בריש גלי, כי אתם, אפילו את הדבר הבסיסי של לשמור על השכנים, אתם לא רוצים לעשות.

אוסאמה סעדי: כי אתם מוכנים לאשר תוכניות ופעולות של הוועדה המיוחדת, שפוגעים בשכנים.

אוסאמה סעדי: אז מה את רוצה, שאני אתן לך את זה חלק?

אוסאמה סעדי: שתבואו ותאשרו את וועדת חריש, ויאללה נמשיך?

אוסאמה סעדי: מה ציפית מאיתנו?

אוסאמה סעדי: אני לא מתבייש, ואני אמרתי, וטענתי נושא חדש.

אוסאמה סעדי: היה נוסח, אני מזכיר לכולנו, מוסי אתה לא היית, היה נוסח של היו"ר ושל הייעוץ המשפטי, שאני אמרתי שאם הוא יהיה מקובל על משרד הפנים אני אשקול למחוק את ההסתייגויות.

אוסאמה סעדי: אבל, באנו לכאן היום, והנוסח אותו נוסח.

שרון רופא אופיר: איך אותו נוסח?

אוסאמה סעדי: אותו נוסח.

שרון רופא אופיר: איך אותו נוסח?

אוסאמה סעדי: בסעיף 3 זה אותו נוסח.

שרון רופא אופיר: אבל זה לא נכון.

אוסאמה סעדי: זה יותר גרוע.

שרון רופא אופיר: איך אותו נוסח?

אוסאמה סעדי: תקראי.

יצחק פינדרוס: זה יותר גרוע, זה לא אותו נוסח.

שרון רופא אופיר: איך אותו נוסח?

אוסאמה סעדי: אותו נוסח, איפה הנוסח שהיה?

שרון רופא אופיר: אז תחליט, או יותר גרוע או אותו נוסח, ואני אומרת שזה לא אותו נוסח.

אוסאמה סעדי: שרון, סעיף (3) שאנחנו ביקשנו, והיה פה נוסח של היועץ המשפטי לוועדה, שדיבר על כך שהחלטות ופעולות של הוועדה המיוחדת, שיש להן השלכות של ממש, אני מזכיר לכולנו, השלכות של ממש על יישובים סמוכים, זה לא בסמכות הוועדה המיוחדת, אלא בסמכות הוועדה המחוזית.

אוסאמה סעדי: איפה זה?

אוסאמה סעדי: תגידי לי איפה זה?

אוסאמה סעדי: אז אל תבואו אלינו בטענות.

אוסאמה סעדי: אני מפר את האמון, ומועל באמון, גם אני וגם כל מי שנבחר על ידי האנשים האלה בכפרים האלה במשולש הצפוני, אם אנחנו מעבירים את חוק חריש בצורה הזאת.

אוסאמה סעדי: ואני מזכיר לכולנו, מוסי, אתה וחה"כ אחמד טיבי שהיה כאן אז בשם הרשימה המשותפת, הכנסתם את ההסתייגות הזאת של החברים ושל המשקיפים, והם צפצפו על זה במשך שלוש שנים, צפצפו, אף אחד לא בא ואמר למה לא למנות?

אוסאמה סעדי: למה לא מזמינים?

אוסאמה סעדי: אז עכשיו אתם באים בטענות לאנשי מייסר ואום אלקוטוף וברטעה?

אוסאמה סעדי: למה, מיניתם מישהו והוא סרב?

אוסאמה סעדי: הזמנתם מישהו והוא סרב?

אוסאמה סעדי: אני אומר עכשיו, ריבונו של עולם, אדוני היו"ר, התוקף של ועדת חריש פג ביום ה-27 בנובמבר.

אוסאמה סעדי: אתם עושים שמיניות באוויר ושעטנז להכשיר ולהמשיך בוועדה.

אוסאמה סעדי: אי אפשר, משפטית, צריך להקים ועדה מחדש.

אוסאמה סעדי: אז בבקשה תתכבדו ותקימו.

אוסאמה סעדי: אני אומר, אדוני היו"ר, יש לנו הסתייגויות גם על הנוסח החדש, ואני רוצה להגיש הסתייגויות לנוסח החדש.

אוסאמה סעדי: זה שאתם שולחים לנו ביום חמישי נוסח, ואתם לא מקבלים את הדרישה הבסיסית, את הדרישה האלמנטרית שלי כנציג של התושבים האלה, זה לא בסדר.

אוסאמה סעדי: אתה היית בעדי, אדוני היו"ר, והיועץ המשפטי הציע נוסח שאני אמרתי שאני מוכן לחיות איתו, ואז תבואו ותצביעו על זה.

אוסאמה סעדי: לזה הם לא מסכימים, והם יודעים למה, כי אני עד היום לא מקבל תשובה, למה צריך להקים תחנת מעבר ומסוף תחבורה במרחק אפס מאום אל קוטוף?

אוסאמה סעדי: למה?

אוסאמה סעדי: אז בסוף אומרים לי שזה לא משפיע על השכנים.

אוסאמה סעדי: איך תחנת מעבר, יא מוסי, לא משפיעה על השכנים?

אוסאמה סעדי: איך מסוף תחבורה ותחנת מעבר במרחק של 150 מטר, בני בגין, מהבתים של התושבים, זה לא משפיע?

אוסאמה סעדי: תגידו לי.

אוסאמה סעדי: אז אתם באים בטענות?

אוסאמה סעדי: אני צריך לבוא בטענות אליכם שאתם מאשרים חוק כזה, שפוגע באלפי אנשים, ואלפי משפחות.

אוסאמה סעדי: אז מה אם משרד הפנים רוצה?

אוסאמה סעדי: נתנו לו פעם ראשונה, פעם שנייה, אין תקדים כזה בארץ על ועדה מיוחדת חוץ מחריש, והם יודעים למה.

אוסאמה סעדי: אז במקום שאתם תבואו ותגידו שאתם תלחצו, אז אתה השגת, מוסי, ו-ווליד והמשותפת השגנו את מה שהשגנו, והיינו באופוזיציה.

אוסאמה סעדי: היום אתם בקואליציה, אתם לא יכולים ללחוץ על משרד הפנים?

אוסאמה סעדי: שאם יש פגיעה, שיעשו מה שהם רוצים בתוך חריש, אבל אם יש פגיעה בשכנים אז זה לא בוועדה מיוחדת.

וליד טאהא: אבל יש להם את הזכות הזאת, אוסאמה, אנחנו לא רוצים לתת רושם שחריש יכולה לעשות מה שבא לה.

אוסאמה סעדי: אבל עובדה.

וליד טאהא: לא, לא עובדה.

אוסאמה סעדי: הנה, אני אומר לך, אדוני היו"ר, תחנת מעבר - - -

וליד טאהא: אני אגיד לך מה העובדה, שנייה אוסאמה.

וליד טאהא: ראשית, אין תכנון עכשיו לדברים שאתה דיברת עליהם, כנראה יש תכנון עתידי.

אוסאמה סעדי: לא, יש תוכנית קיימת.

וליד טאהא: לא, אין תכנון, זה לא במסגרת התכנון הקיים.

וליד טאהא: כנראה מתכננים את זה עתידית.

אוסאמה סעדי: נו?

וליד טאהא: וליישובים הסמוכים יש את כל הזכות להתנגד ולהגיש ערר על כל תוכנית שהוועדה תרצה לתכנן.

וליד טאהא: אני בדעה הזו, אוסאמה, שכל תכנון שפוגע באחרים או משפיע על אחרים צריך להיות בסמכות הוועדה המחוזית.

אוסאמה סעדי: אז בבקשה.

וליד טאהא: חכה ידידי, אוקיי, אבל אין תכנון עכשווי.

אוסאמה סעדי: אבל יש.

וליד טאהא: אין תכנון עכשווי.

אוסאמה סעדי: אני אומר לך, עו"ד תוופיק - - -

וליד טאהא: מישהו יכול להגיד אם יש תכנון עכשווי לזה?

וליד טאהא: אני מדבר על הגורמים - - -

אוסאמה סעדי: שישאל, הוא אמר שעושים בסוף תחבורה.

וליד טאהא: לא, רגע, בבקשה.

אוסאמה סעדי: בבקשה, תצהיר כאן לוועדה.

אילן טייכמן: אילן טייכמן, ממשרד הבינוי והשיכון.

אילן טייכמן: אין שום תוכנית על השולחן של הוועדה המיוחדת, הייתה הצעה ראשונית של הרשות המקומית, ההצעה הזאת הוסרה מסדר היום של הוועדה המיוחדת, מכיוון שהיא לא הייתה ברמת הבשלות.

אילן טייכמן: אני רוצה רק לציין, שבמסגרת הוועדה המיוחדת, יושבים גם המשרד להגנת הסביבה, משרד הבריאות, נציג ארגוני הגג הסביבתיים, כך שהדברים לא עוברים בלי שהדברים האלה בבקרה, בבדיקות סביבתיות וכל מה שנדרש.

אילן טייכמן: אני רוצה להגיד עוד משהו אחד, אמרתי את זה כבר - - -

וליד טאהא: כן, אנחנו לא רוצים שיהיה רושם, אוסאמה, גם כאשר מדברים, לא צריך ליצור רושם שכאילו אני זה שבא לפגוע ביישובים הסמוכים.

וליד טאהא: אני זה שנלחמתי מהרגע הראשון שהוועדה תהיה שקופה, שהתוכניות שלה יהיו באתרים, שהמשרד ימנה את כל החברים והנציגים, ושכולם ידעו מה היא עושה.

וליד טאהא: עכשיו, לגבי תחנות מעבר במרחק של 100 מטר מהבתים, זה איום ונורא, ואני חושב שזה צריך להיות בסמכות מחוזית.

וליד טאהא: על כן, גם ליישוב הסמוך ולכל אלה שחושבים שהם ייפגעו יש את הזכות להתנגד ולהגיש ערר, הם לא חיים בג'ונגל, חריש לא חיה בג'ונגל, היא חיה גם במדינה שסובבים אותה יישובים, שכולם צריכים להתנהל כראוי, הם צריכים להתקיים ואחרים צריכים להתקיים.

וליד טאהא: אז אין את זה על השולחן שאתה אומר שזה נמצא עכשיו על השולחן, זה לא נכון.

אוסאמה סעדי: אני רוצה להמשיך בבקשה.

אוסאמה סעדי: אתה יודע, אדוני היו"ר, קודם כל , אתה שואל אם הם חיים בג'ונגל, כן, הם חיים בג'ונגל.

אוסאמה סעדי: עובדה, ששלוש שנים, אדוני היו"ר, לא מינו, לא הזמינו - - -

וליד טאהא: אז למה עד עכשיו לא סיימנו את זה?

אוסאמה סעדי: לא, בסדר.

וליד טאהא: כי רציתי להסדיר את כל הסוגיות שלא הוסדרו אז.

אוסאמה סעדי: לא, אתה אמרת שהם לא חיים בג'ונגל, עובדה שהם התנהגו כמו בג'ונגל.

אוסאמה סעדי: התנהגו כראוי?

אוסאמה סעדי: לא התנהגו כראוי.

אוסאמה סעדי: אני אומר לך, עובדה אדוני היו"ר.

וליד טאהא: הם פעלו בניגוד לחוק.

אוסאמה סעדי: נכון.

וליד טאהא: על כן, אנחנו בפעם הזאת מנסים להשלים את כל הקצוות, על מנת שהמדינה לא תפעל בניגוד לחוק.

אוסאמה סעדי: ולכן אני אומר, כל עוד שהיישובים הסמוכים לא יוכלו להיות בטוחים שהוועדה המיוחדת לא תקבל החלטות שיש להם השלכות של ממש.

וליד טאהא: אבל כבר יש סמכות, יש זכות - - -

אוסאמה סעדי: אבל יש הבדל.

וליד טאהא: אבו אחמד, יש זכות ליישוב הסמוך, יש זכות גם לחברי הוועדה להגיש ערר למועצה הארצית, ולהתנגד לערכאות הרלוונטיות.

אוסאמה סעדי: ווליד, אתה יודע, הייתה גם עוד הצעה, אני אזכיר לכולנו.

אוסאמה סעדי: הייתה עוד הצעה של בני בגין, שאמר שגם אם לא ניתן לוועדה המחוזית, אבל ניתן לחברי הוועדה המיוחדת להגיש ערר, והוועדה המיוחדת היא שתחליט אם זה הולך למחוזי או למיוחדת, גם לזה לא הסכימו.

וליד טאהא: עדיין יש להם זכות לעשות את זה.

אוסאמה סעדי: למי?

וליד טאהא: לחברי הוועדה.

אוסאמה סעדי: איפה?

וליד טאהא: איפה?

וליד טאהא: קיימת הזכות הזאת, תומר?

אוסאמה סעדי: איפה?

אוסאמה סעדי: איפה בחוק?

אוסאמה סעדי: בני בגין הציע את זה, אני הסכמתי, אתה הסכמת, הם לא הסכימו.

וליד טאהא: בני, אתה תרצה להגיד פה דברים?

זאב בנימין בגין: כן, אני יכול להתייחס, אם אדוני רוצה.

אוסאמה סעדי: אבל - - -

וליד טאהא: הוא יתייחס לזה, כן.

זאב בנימין בגין: כן, אני מתייחס רק לזכות הערר על תוכנית בסמכות הוועדה המיוחדת.

זאב בנימין בגין: יש סעיף, אני לא אלאה אתכם, סעיף 73 לחוק, שלכאורה נותן זכות ערר רחבה לוועדת המשנה של המועצה הארצית, אבל גם לגישה המצמצמת ביותר ברור, ששלושה חברי הוועדה המיוחדת, או הרשות המקומית או הוועדה המקומית הנוגעת בדבר, ורשות מקומית גובלת או סמוכה שטוענת שיש תכנון שפוגע בה היא בהחלט נחשבת רשות מקומית הנוגעת בדבר.

זאב בנימין בגין: אז או שלושה חברים, חברי הוועדה המיוחדת כאחד, או - - -

בנימין ארביב: זה באיזה תקנון, או בחוק עצמו, בני?

זאב בנימין בגין: לא, זה בחוק עצמו.

וליד טאהא: זה נמצא בחוק, זה קיים.

אוסאמה סעדי: זה אחרי שהתוכנית תאושר, יא בני?

זאב בנימין בגין: זה זכות הערר לוועדת המשנה - - -

אוסאמה סעדי: נו, אבל אחרי שתאושר התוכנית, מה אני צריך את זה?

אוסאמה סעדי: ווליד, נו באמת.

אוסאמה סעדי: לא, אבל יש הבדל, בני, גם היועץ המשפטי יגיד לך, יש הבדל בין מצב שבו התוכנית עדיין לא אושרה, ואז אני הולך וטוען בוועדה המיוחדת שזה לא בסמכות הוועדה המיוחדת אלא צריך ללכת לוועדה המחוזית, לבין מצב בו התוכנית תאושר, ואז יש ליישוב הסמוך זכות ערר ללכת ולהגיש למועצה הארצית.

אוסאמה סעדי: השיקולים הם שונים, העילות הן שונות, יש הבדל, זה שונה לגמרי, מה אתה מספר סיפורים, בני?

אוסאמה סעדי: אנחנו קצת מבינים במשפטים, לא הרבה, לא למדנו, אנחנו קצת מבינים, אל תבלפו אותנו, אל תעבדו עלינו, אתם יודעים שאתם עובדים עלינו.

אילן טייכמן: חה"כ אוסאמה, אני רוצה - - -

אוסאמה סעדי: אילן, אני לא רוצה לשמוע מכם שום הטפת מוסר - - -

אילן טייכמן: אין שום הטפה.

אוסאמה סעדי: כי אתם, כפי שאמר היו"ר, שלוש שנים הפרתם את החוק באופן גס.

אוסאמה סעדי: היינו צריכים להעמיד אתכם לדין על הפרת אמונים, על מה אתה מדבר?

אילן טייכמן: חה"כ אוסאמה, הדבר האחרון שאני בא לעשות כאן זה הטפת מוסר.

אילן טייכמן: אני מבקש להעיר רגע משהו אחד.

אוסאמה סעדי: אני אומר לך, אדוני היו"ר, הם ניסו לפני ה-27 בנובמבר לקבל החלטות בתוך הוועדה המיוחדת, ואתה יודע את זה.

וליד טאהא: נכון.

אוסאמה סעדי: אז מה?

אוסאמה סעדי: מה נגיד לאנשים?

אוסאמה סעדי: באמת, ניסו לעשות מחטף.

אוסאמה סעדי: אני אומר לך, אדוני היו"ר, אם שני הדברים האלה לא ייכנסו, זה מראה על חוסר תום לב ושיקולים זרים, ומטרות זרות של הוועדה.

אוסאמה סעדי: למה שהם יתנגדו?

אוסאמה סעדי: אם בוועדה המחוזית זה שלי, שלך, הוועדה המחוזית רואה את כל התמונה, רואה איזה תוכניות יש של מועצה אזורית מנשה, שיש לה עכשיו תוכנית מתאר לאזור מנשה, כולל לאום אלקוטוף, כולל לאזור הזה שגובל בחריש.

אוסאמה סעדי: אז מה, ברגע שהוועדה המיוחדת תבוא ותאשר את הדברים האלה, אז כבר יש מעשה שעשוי, וזה משפיע על הוועדה המחוזית.

אוסאמה סעדי: אז אני אומר ריבונו של עולם, רק את הסעיף הזה ואז תעבירו את זה, אם לא אז אנחנו נשתמש בכל הכלים שעומדים לרשותנו על מנת לעצור את הוועדה המסוכנת הזאת.

אוסאמה סעדי: אני אמרתי, אני זרמתי עם בני בגין.

אוסאמה סעדי: בני בגין, בבקשה תגיד את ההצעה שלך, אני מוכן לזה, אבל שיגישו ערר לא אחרי שהתוכנית תאושר, אלא ברגע שיש תוכנית.

אוסאמה סעדי: אם יש לחברי ועדה מיוחדת השגות שזה משפיע על יישובים סמוכים, אז הם יכולים מיד להגיש את זה.

אוסאמה סעדי: לא אחרי, מוסי, שיבואו ויגידו, והחליטו ושמעו את הכל ואז יש תוכנית, אה ואז אומרים תגיש ערר, אתה יודע את העילות המצומצמות ביותר שיש לתקוף תוכנית אחרי שהיא אושרה.

אוסאמה סעדי: בני, אל תעבדו עלינו, בחייאת דינק, לפחות תגידו את זה ישר.

מוסי רז: לא הייתה שום כוונה.

אוסאמה סעדי: לא, אתם לא מנסים לעבוד איתנו.

זאב בנימין בגין: ברשות היו"ר, אני פונה לאחראים על הפרוטוקול, יש פה בני א' ובני ב' אז צריך קצת להיזהר.

זאב בנימין בגין: עכשיו, חברי, חה"כ סעדי, פנה אליי, בני ב' על פי רשי התיבות של שם המשפחה, אז כשאני הצעתי את הצעתי, באמת מתוך כוונה לצאת מן הסבך ולהביא להסכמה, היות שאני אינני מומחה בתחום החקיקה והחוקים והתקנות בתחום זה, אני לא ידעתי עד הבוקר את מה שאמר בני א' ממינהל התכנון, שיש זכות כזאת לחברים בכל מקרה.

זאב בנימין בגין: ואם יש כבר שני חברים מן היישובים הסמוכים והגובלים, ויש עוד נציג של הארגונים העוסקים בסביבה, ויש עוד את המשרד להגנת הסביבה, ושלושה בלבד דרושים על מנת להגיש ערר, הייתי אומר, כמו ששמעתי בלשון המשפטנים, עד שלא יוכח לי אחרת, חברי אוסאמה, נחה דעתי, אבל יכולה להיות גם גרסה אחרת כמובן.

זאב בנימין בגין: עד כאן.

וליד טאהא: אתה רוצה לומר משהו, אילן?

אילן טייכמן: אני רק רציתי לומר לחה"כ אוסאמה, אני מסתכל אחורה על תפקוד הוועדה במשך כמה שנים, לא על טיפול בתוך התוכניות הקיימות כמו שיהיה עכשיו לפי הארכת החוק, אלא אני מדבר גם על הרחבת שטחים כפי שהיה בעבר, על תוספת שטחים, ושטחים שקודם לא נבנו, וזה היה בשנים שעברו, וההחלטות היו פה אחד עם הסכמות, פשרות, והתנהלות מאוד אחראית של הוועדה המיוחדת.

אילן טייכמן: זה לא במקרה שגם הגנת הסביבה, ולשכת התכנון המחוזית, ונציגת משרד הבריאות, ומשרד התחבורה, ואחרים, תומכים פה אחד בהחלטות של הוועדה, בהחלטות גדולות ומשמעותיות.

אילן טייכמן: אני חושב שזה מבטא גם יכולת של שיתוף פעולה בתוך הוועדה, שהיא משקפת הרכב של ועדה מחוזית מבחינת ההרכב של הנציגים הממשלתיים והארגונים הסביבתיים, הייתה התנהלות מאוד אחראית.

אילן טייכמן: אני חוזר למה שהיה בדיון האחרון.

אילן טייכמן: אותה תוכנית שאתה מדבר עליה, הוועדה, יו"ר הוועדה והוועדה המיוחדת הסירו את זה מסדר היום בדיון האחרון של הוועדה המיוחדת בתחילת או אמצע נובמבר, מכיוון שההצעה לא הייתה בשלה.

אילן טייכמן: זאת אומרת, יש פה התנהלות שהיא מאוד אחראית, ואין לי שום ספק שהוועדה המיוחדת, כפי שהיא ידעה להתנהל תמיד, מיום הקמתה, באחריות ובצורה שהיא משקפת באמת בהתנהגות מאוד מקצועית בכל התחומים, גם בשנתיים הקרובות תעשה את זה באותה דרך.

אוסאמה סעדי: אילן, אני שואל אותך, יש תוכנית למסוף תחבורה ותחנת מעבר באזור שם במרחק אפס.

אילן טייכמן: אין תוכנית, הייתה הצעה.

אוסאמה סעדי: אמרת שהיא עדיין לא בשלה.

אילן טייכמן: הייתה הצעה, זו לא תוכנית, היא לא נקלטה בוועדה, אין תוכנית.

אוסאמה סעדי: אבל יש תוכנית.

וליד טאהא: יש תוכנית לתכנון עתידי.

תומר רוזנר: לא להטעות את הוועדה בבקשה, התוכנית נקלטה בוועדה, התוכנית הובאה לוועדה לצורך החלטה על הפקדה, התוכנית לא הוסרה מסדר היום.

אילן טייכמן: הוסרה מסדר היום.

תומר רוזנר: התוכנית לא הוסרה מסדר היום.

אילן טייכמן: יש לי את ההחלטה כאן.

תומר רוזנר: הדיון בה נדחה, זה לא אומר שהתוכנית הוסרה.

אילן טייכמן: אני יכול לקרוא את ההחלטה.

אוסאמה סעדי: למה?

אוסאמה סעדי: מה התוכנית?

אילן טייכמן: התוכנית שאתה מדבר עליה.

וליד טאהא: אוסאמה, שנייה.

וליד טאהא: אילן, בואו נתקדם.

וליד טאהא: אני אשאל שאלה, האם אתה חושב, אילן, אתה, שהקמת תחנת מעבר ומסוף תחבורה 100 מטרים מיישוב אחר, האם אתה חושב שזה נוגע ליישוב האחר?

אילן טייכמן: אני חושב שהנושא הזה בהחלט יכול לנגוע ביישוב מסוים, אני חושב - - -

וליד טאהא: על כן - - -

אילן טייכמן: שנייה, אני חושב שהוועדה - - -

וליד טאהא: רגע, אני רוצה להתקדם איתך, שנייה.

וליד טאהא: האם יש לך בעיה שתוכנית כזאת, שבאמת יכולה להשפיע על כמה יישובים, תהיה בסמכות ועדה מחוזית?

אילן טייכמן: בוודאי שכן, כי הוועדה המיוחדת היא עם סמכויות של ועדה מחוזית, היא לא יכולה להיות כפופה לוועדה אחרת.

וליד טאהא: כן, אני מבין.

אילן טייכמן: אבל ההתנהלות שלה - - -

וליד טאהא: אילן, אני מבין שוועדה מיוחדת היא סמכות מחוזית, אני מבין, אבל זה לא ביג דיל שאתה תדבר על יישוב X שיעשה טוב רק לעצמו, ברור שהיא תחליט לטובת יישוב X.

וליד טאהא: אני אומר לך עכשיו, ועדה מחוזית היא גם ישות סטטוטורית של מדינת ישראל, היא לא אויבת של חריש, היא גם לא מתחרה איתה.

וליד טאהא: אני בטוח שהיא לא אוהבת את המעמד המיוחד, כי זו הסמכות שלה, אבל מה זה משנה?

וליד טאהא: אם אנחנו מדברים על תוכנית ספציפית שאנחנו יודעים בוודאות שיש לה השלכות על עוד כמה יישובים, למה שזה לא יהיה בסמכות הוועדה המחוזית?

אילן טייכמן: אני אומר, מכיוון שקודם כל, התוכנית הזאת היא לא באמת תוכנית שנמצאת על השולחן, היא תוכנית שהוועדה, ואני יכול לקרוא כאן - - -

וליד טאהא: אז אנחנו נגיד שהיא לא תתוכנן בוועדת חריש?

אילן טייכמן: אדוני היו"ר, אם אני אוכל להשלים רק את הדברים.

וליד טאהא: לא, כי אתה מביא אותי לזה.

וליד טאהא: אני עושה לך עבודה כדי לצאת מזה.

אילן טייכמן: אני אומר ככה, הוועדה המיוחדת צריכה להיות עם מלוא הסמכויות שלה.

וליד טאהא: ידידי, אילן, אתה יודע, זאת לא ועדה מיוחדת, זאת ועדה מחוזית אבל אנחנו מכבסים מילים.

וליד טאהא: אני אגיד לך מעבר, ערכית זה איום ונורא.

וליד טאהא: כי למה לעשות את זה ל-X ולא ל-Y ולא ל-Z.

וליד טאהא: אנחנו עושים את זה ל-X, אז לפחות אתם תבינו שיש תוכניות ספציפיות שיש להן השלכות על יישובים נוספים, לא משנה אם קוראים להם מנשה, ערערה, או כל שם אחר.

וליד טאהא: למה אתה חושש שהסמכות בהם תהיה לוועדה המחוזית?

וליד טאהא: אני לא מדבר על סמכות של מדינה עוינת, אני מדבר על ועדה מחוזית של מדינת ישראל.

אילן טייכמן: גם הוועדה המיוחדת היא ועדה של מדינת ישראל, והיא מתנהלת באחריות, וכך צריך לראות אותה.

אוסאמה סעדי: בניגוד לחוק.

אילן טייכמן: היא התנהלה באחריות, לא הוועדה המיוחדת פעלה - - -

אוסאמה סעדי: בניגוד לחוק.

אוסאמה סעדי: למה לא מיניתם?

אוסאמה סעדי: למה לא הזמנתם משקיף?

אוסאמה סעדי: למה לא הזמנתם חברים?

אילן טייכמן: חה"כ אוסאמה, לא הוועדה המיוחדת ממנה את הנציגים של עצמה.

אילן טייכמן: הוועדה פעלה באופן תקין לחלוטין וכחוק.

וליד טאהא: אבל אנחנו עוד פעם נכנסים לוויכוח לא ענייני.

וליד טאהא: אתה אל תסביר לי מה אתה מאמין, שמעתי אותך יותר מידי.

וליד טאהא: אני מנסה להביא אותך להבנת האחרים גם, לא מצליח לי איתך.

וליד טאהא: אל תחזור להסביר לי מה הוועדה ומה הוועדה, אני גם יודע מה זה הוועדה.

וליד טאהא: אני מדבר על משהו ספציפי ומובהק, למה לך כל כך מעניין שאתה תחליט החלטות שישליכו באופן ישיר גם על האחרים?

וליד טאהא: למה אתה חושב שזה טוב לך?

אילן טייכמן: אנחנו לא יודעים מה ההשלכות שיהיו, הוועדה תתנהל בצורה אחראית כמו שהיא התנהגה בכל התוכניות שלה, ואם יהיו השלכות אז היא תדאג - - -

וליד טאהא: ואתה חושב, אילן טייכמן, שהוועדה המחוזית חיפה היא לא אחראית והיא לא תתנהל באופן אחראי?

אילן טייכמן: הוועדה המיוחדת חריש מתנהלת בצורה אחראית - - -

וליד טאהא: לא, לא, שאלתי על הוועדה המחוזית חיפה.

אילן טייכמן: אנחנו לא בתחרות של אחריות של הוועדות.

וליד טאהא: שאלתי על הוועדה המחוזית חיפה.

וליד טאהא: הוועדה המיוחדת חריש לא התנהלה באופן אחראי, לא מינתה חברים, לא מינתה משקיפים, לא העלתה תוכניות לאתרים, אל תחזיר אותי לדיון הזה.

וליד טאהא: על כן אני שואל, יש לך בעיה עם הוועדה המחוזית חיפה שתדון בתוכניות שיש להן השלכות ודאיות על יישובים אחרים?

אילן טייכמן: אדוני היו"ר, כל תוכנית שתהיה בתוך הוועדה המיוחדת, גם אם זאת תוספת של 100 יחידות דיור, על פי תמ"א 35 זו תוספת ניכרת.

אילן טייכמן: בכל תוכנית מישהו יכול לבוא ולהגיד שהיא עם השלכות על האזור, היא משליכה על התחבורה, היא הוסיפה 100 יחידות דיור, אז אין ועדה מיוחדת, זו ועדה מיוחדת בלי סמכויות.

וליד טאהא: לא, אז אני אמקד את זה בשבילך באופן יותר מחודד.

וליד טאהא: מסוף תעבורה במרחק של 100 מטר מבית של יישוב אחר, האם זה משפיע על יישוב אחר?

אילן טייכמן: אז אני אומר, התוכנית הזאת - - -

וליד טאהא: תחנת מעבר, אתה מבין, אני לא מדבר על הוספת 100 דירות.

וליד טאהא: אתה אל תלך לי לשם, עוד פעם אנחנו חוזרים למה שאמר פינדרוס, מתנגדים לבניה, זה שקר.

וליד טאהא: תתמקד בתוכנית הספציפית הזו שיש בה השלכות על האחרים בלבד, לאף אחד לא מעניין אותו הבנייה.

אילן טייכמן: אני חוזר ואומר, התוכנית לא קודמה בוועדה המיוחדת אף שהיא יכלה לקדם אותה.

וליד טאהא: תומר, איך אנחנו יכולים לנסח סעיף שיגן על זה?

אילן טייכמן: בעינינו, זו פגיעה בוועדה המיוחדת והיכולת שלה לתפקד.

עלי כבהה: סליחה אדוני, אולי אפשר לדבר?

וליד טאהא: תוריד מסיכה ותדבר, ותציג את עצמך לפרוטוקול.

עלי כבהה: שמי עלי כבהה מאום אלקוטוף, חבר מועצה אזורית מנשה.

עלי כבהה: לפני שפג התוקף של הוועדה בחודש נובמבר, הוגשה לוועדה תוכנית למגרש הספציפי הזה, שזה מספר 800, הייעוד שלו תכנון עתידי - - -

וליד טאהא: עלי, תדבר על הוועדה, תדבר על מסוף תעבורה ועל תחנת מעבר, אל תתמקד לי בגוש וחלקה, אני מדבר על כל היישוב.

עלי כבהה: כן, אני מדבר על נקודה ספציפית כיוון שהייתה תוכנית, הוגשה והיא נידונה בוועדה המיוחדת חריש בחודש נובמבר, ויש לה מספר, טייכמן, 3071017573, איזו תוכנית זאת?

עלי כבהה: תענה אולי?

וליד טאהא: תמשיך אתה.

עלי כבהה: זאת התוכנית הספציפית למתחם הזה, לפסולת הגושית, למסוף תחבורה, זו התוכנית שהוגשה והיא נפלה בזכות הירוקים.

עלי כבהה: לא נעשה תזכיר השפעה על הסביבה.

וליד טאהא: תומר, ההחלטה נפלה?

אילן טייכמן: נו, אז מה אתה רוצה?

עלי כבהה: נפלה אצלם, כן, הם יביאו את זה מחדש.

תומר רוזנר: דחו את זה.

וליד טאהא: יש הבדל בין נפלה לבין - - -

תומר רוזנר: דחו להשלמות.

עלי כבהה: אז מה הוא אומר שלא הייתה תוכנית, הייתה תוכנית, זה המספר שלה וזה הייעוד שלה.

יוסף גולדמן: אדוני היו"ר, אני רוצה גם בבקשה לדבר, יוסי גולדמן חבר המועצה.

וליד טאהא: שלום, אבל לפניך אני רוצה לתת לראש המועצה לדבר, הוא ביקש זכות דיבור.

יוסף גולדמן: בסדר גמור, מעולה.

וליד טאהא: אבל לא עכשיו, לא החלטתי שזה עכשיו, אתם יכולים להביט אליי בינתיים, הכל בסדר, עלי, תשלים.

עלי כבהה: אדוני, אני מדבר על המגרש הספציפי הזה בתור נציג היישוב הגובל אום אלקוטוף, ובעל קרקע פרטית הגובלת גם בחריש וגם באום אלקוטוף, בשני הכיוונים.

וליד טאהא: אתה הנציג של אום אלקוטוף במועצה אזורית מנשה.

וליד טאהא: תמשיך.

עלי כבהה: אני אומר, מה הבעיה שהתוכנית הזאת תוגש ותידון בוועדה המחוזית, שלטעמי אינה עוינת לחריש והיא אינה עוינת לאף גוף, היא ועדה מקצועית, ואני לא רואה שיש מצב לתת לוועדה המיוחדת חריש לטפל בנקודה הזאת.

עלי כבהה: אני השתתפתי בישיבות של הוועדה משנת 2008 ועד 2017 ואני יודע איך העניינים מתנהלים.

עלי כבהה: בדיון הקודם אני אמרתי שאנחנו הגשנו המון, מאות עררים והתנגדויות ולא ענו ולא שמעו לאף טענה אחת, לא התקבל ערר או התנגדות אחת.

עלי כבהה: אז מה יכול להיות במצב הזה?

עלי כבהה: איך אפשר להאמין?

עלי כבהה: אני מרגיש שאני אהיה מופקר אם זה יהיה בידיים של הוועדה המיוחדת חריש.

עלי כבהה: זה חייב להיות בוועדה המחוזית, אני הסברתי את הנושא הזה והראיתי את הקרבה של המקום לחברי הכנסת מימין, אפשר להציג גם כאן את המצגת ולראות כמה שזה קרוב.

עלי כבהה: אני לא מבלף, אני מדבר אמת.

וליד טאהא: תודה רבה, עלי.

וליד טאהא: אני רוצה לעבור לראש מועצת חריש, בזום, יצחק קשת, בבקשה.

יצחק קשת: בוקר טוב, תודה רבה.

יצחק קשת: שלום אדוני היו"ר, אני רוצה להעיר מספר הערות קטנות על מה שנאמר, בכל זאת.

יצחק קשת: ראשית, אני מצטרף לדבריו של אילן טייכמן ממשרד השיכון.

יצחק קשת: הוועדה הזאת פועלת כבר שנים רבות, באחריות.

יצחק קשת: זאת לא ועדה של חריש, זאת ועדה שמדינת ישראל מינתה, יושבים שם נציגים מכל משרדי הממשלה, והיא נהגה באחריות בכל השנים האחרונות.

יצחק קשת: לגבי ההערות שעלו פה, אותם דברים שהעלו פה, גם מסוף תחבורה וגם תחנת מעבר, נמצאים במרחק מהבתים של חריש, לא פחות מהמרחק של הבתים של אום אלקוטוף, באותו מרחק אם לא יותר קרוב ובתוך השכונה של בתים שמתגוררים בחריש.

אוסאמה סעדי: אז מה?

אוסאמה סעדי: אתה מסכים שזה יהיה בחריש, האנשים לא מסכימים לכך, אתה מועל בתפקיד שלך אם אתה מאשר תוכנית כזאת לתושבי חריש.

יצחק קשת: תנו לי לדבר.

אוסאמה סעדי: מה זה הנימוק הזה?

יצחק קשת: אני רוצה להגיד, כמו שאנחנו לא רוצים לפגוע באף אחד אחר, אנחנו גם לא רוצים לפגוע בתושבים שלנו, ואם זה בסמיכות לבתי המגורים של תושבי חריש, על אחת כמה וכמה אין מחפשים לפגוע ביישובים סמוכים, כי זה היינו הך.

יצחק קשת: זה קורה לאחר שזה נבדק, לאחר שעשו את כל הבחינות, וזה ברור שזה לא מייצר פגיעה לא מידתית.

יצחק קשת: באותה מידה שזה לתושבי חריש, זה בוודאי ובוודאי לשאר התושבים שהם בכלל מחוץ לעיר חריש.

וליד טאהא: תודה רבה לך, יצחק קשת, ראש המועצה המקומית חריש.

וליד טאהא: אוסאמה, אני מבין לפי מה שאמרת שיש לך הסתייגויות?

אוסאמה סעדי: כן.

וליד טאהא: טוב, לפי הייעוץ המשפטי צריך לתת לך אפשרות גם להעלות את ההסתייגויות שלך, אז כמה הסתייגויות יש לך?

אוסאמה סעדי: לא יודע, נראה.

וליד טאהא: יש לך מאגר?

וליד טאהא: בבקשה.

אוסאמה סעדי: אני חוזר על הטיעון הבסיסי שלי, אדוני היו"ר, שלמעשה מדובר בחוק מיוחד לחריש, ומדובר בחוק שלמעשה בא להאריך תוקף של ועדה כאשר התוקף שלה פג ב-27 בנובמבר, ולכן צריך בכלל חוק חדש ולא הארכה.

אוסאמה סעדי: עכשיו אני רואה שחוק התכנון והבנייה, זה תיקון מספר 137 לא 128, כבר התקדמנו, אז אני לא יודע למה.

אוסאמה סעדי: אז לשם החוק, אני מוסיף על ההסתייגויות שכבר הצבענו עליהם.

תומר רוזנר: לא ניתן להסתייג לשם החוק.

אוסאמה סעדי: כן, כן, אני יודע.

תומר רוזנר: לא ניתן.

אוסאמה סעדי: לא, בסדר, אני לא מסתייג, אני רק ציינתי את העובדה.

אוסאמה סעדי: לגבי סעיף 34 1א רבתי, אדוני היו"ר, היועץ המשפטי, אני הסכמתי והצבענו בעד הוספת נציג של הגופים הציבוריים שעניינם בשמירת איכות הסביבה, אז זה בסדר לגבי סעיף קטן (א), אבל לגבי סעיף 1א(ב) שמדברים על הוספת חבר שהוא נציג רשות מקומית גובלת, שזה למעשה חבר במקום משקיף - - -

תומר רוזנר: לא, לא, זה נציג שקיים כבר היום, הסעיף הזה לא משנה.

רעות בינג: הוא כבר היום חבר.

אוסאמה סעדי: אז זה הנציג של המועצה האזורית מנשה?

תומר רוזנר: במקרה הספציפי של חריש.

אוסאמה סעדי: אוקיי, אז אני כאן מבקש שבסעיף קטן (ב) בו כתוב בסוף "שימנה שר הפנים", ואני אומר שצריך לתקן את זה כאן כך שהמועצה האזורית עצמה היא שתמנה את הנציג שלה ושר הפנים יאשר אותו.

תומר רוזנר: כמו שבגופים הציבוריים זה לפי המלצת הרשות המקומית?

אוסאמה סעדי: כן.

אוסאמה סעדי: ואם נגיד אותה רשות מקומית לא רוצה למנות, ורוצים לסכל את העבודה של הוועדה המיוחדת, אם הרשות המקומית לא ממליצה אז אפשר לחלופין, ששר הפנים ימנה מהיישוב עצמו.

אוסאמה סעדי: זאת גם הסתייגות שנייה שלנו, שהנציג צריך להיות נציג של הרשות עצמה.

וליד טאהא: אז תישאר על ההסתייגות הראשונה, כדי שנצביע.

וליד טאהא: תחדד אותה כי אנחנו רוצים להצביע עליה.

אוסאמה סעדי: אז אני אומר, ההסתייגות הראשונה היא שהנציג של הרשות המקומית הגובלת, ימונה על ידי שר הפנים לפי הצעת הרשות המקומית.

וליד טאהא: אוקיי, אז אני מעלה את ההסתייגות להצבעה.

וליד טאהא: לא אושרה ההסתייגות לא התקבלה, בבקשה אוסאמה, תמשיך.

אוסאמה סעדי: רוויזיה.

וליד טאהא: רוויזיה, רעות את רושמת.

אוסאמה סעדי: בסעיף 2 כתוב "בתקופה שמיום פרסומו של חוק זה עד תום עשרים ושבעה חודשים...", ואני מבקש כאן כמובן לבטל את הסעיף הזה.

תומר רוזנר: אדוני כבר ביקש לבטל את הסעיף כולו וההסתייגות הזאת כבר לא התקבלה.

אוסאמה סעדי: כן, הגשנו והצבענו על זה, לחלופין, אני מבקש שהתקופה תהיה לתקופה של 12 חודשים, לחלופין של שמונה חודשים, לחלופין של שישה חודשים.

תומר רוזנר: אנחנו נצביע על ההסתייגות הזאת כסדרה, זאת אומרת, יש סדרת הסתייגויות ואנחנו נצביע פעם אחת, אם תתקבל ההצעה יפורטו התאריכים.

וליד טאהא: אוקיי, היא הסתייגות מספר 2 מבחינתו, נכון?

תומר רוזנר: לא, יש לו שלוש הסתייגויות כאן.

וליד טאהא: לא, את זאת במספר אני אגיד, שהיא הסתייגות מספר 2, נכון?

תומר רוזנר: לא, יש פה שלוש הסתייגויות חלופיות, אבל אנחנו נצביע עליה פעם אחת כסדרת הסתייגויות, שאפשר להצביע עליה ביחד.

וליד טאהא: כן, אבל בספירת ההסתייגויות של אוסאמה, זו הסתייגות מספר 2?

תומר רוזנר: בסבב החדש, כן.

וליד טאהא: כן, בסבב של היום.

תומר רוזנר: כן.

וליד טאהא: אז לצורך ההצבעה אני אכנה אותה הסתייגות מספר 2.

תומר רוזנר: אוקיי, למרות שזאת סדרה.

וליד טאהא: שכוללת סדרה.

תומר רוזנר: כן, בדיוק.

וליד טאהא: טוב.

אוסאמה סעדי: אבל במליאה אני מבקש לראות את כל ההסתייגויות.

וליד טאהא: שהיא כוללת סדרה של חלופות, אתה מתכוון?

אוסאמה סעדי: כן.

תומר רוזנר: כן, שלוש חלופות.

וליד טאהא: אוקיי, אז אני מעלה להצבעה את הסתייגות מספר 2 של חה"כ אוסאמה סעדי, שכוללת סדרה של חלופות.

וליד טאהא: לא אושרה ההסתייגות לא התקבלה.

אוסאמה סעדי: רוויזיה.

וליד טאהא: בבקשה, חבר הכנסת.

אוסאמה סעדי: לגבי סעיף 2(2)(1) שם מדובר על "נציג רשות מקומית הגובלת בתחום מרחב התכנון המיוחד, שימנה שר הפנים", אז כאן אני חושב שהרשות המקומית הגובלת היא שצריכה להמליץ על החבר, ושם הפנים ימנה.

מוסי רז: אבל אם יש יותר מאחת גובלת?

אוסאמה סעדי: לא, יש רק אחת.

מוסי רז: לא, אתה מדבר על המקרה הספציפי הזה.

אוסאמה סעדי: זה מקרה ספציפי של חריש, הוועדה המיוחדת הזאת, מוסי, היא רק לחריש, זה לא כללי.

אוסאמה סעדי: זאת הבעיה בחוק הזה.

מוסי רז: בסדר, אתה צודק, אבל זה חוק כללי.

אוסאמה סעדי: לא זה לא, זה חוק מיוחד לחריש, זה לא כללי, לכן יש מועצה גובלת אחת.

וליד טאהא: אז מה הייתה ההסתייגות?

תומר רוזנר: שהמינוי יהיה לפי המלצת הרשות המקומית.

רעות בינג: שר הפנים ימנה לפי המלצת הרשות המקומית.

וליד טאהא: זה מה שהיה בסעיף הקודם?

תומר רוזנר: הסעיף הקודם זה היה בסעיף קודם, עכשיו זה בסעיף של התקופה השלישית.

אוסאמה סעדי: זה בסעיף של התקופה השלישית.

וליד טאהא: אוקיי, אותה הסתייגות רק לסעיף של התקופה השלישית.

וליד טאהא: אני אעלה את ההסתייגות להצבעה עכשיו.

וליד טאהא: לא אושרה ההסתייגות לא התקבלה, בבקשה חבר הכנסת.

אוסאמה סעדי: אחרי זה, בסעיף 2(2)(2) שאנחנו מדברים על נציג רשות מקומית סמוכה, כאן הסעיף מדבר על "נציג רשות מקומית הסמוכה למרחב התכנון המיוחד, שימנה שר הפנים".

אוסאמה סעדי: גם פה אני חושב שזה צריך להיות על פי המלצה של אותה רשות מקומית סמוכה, זה כל כך מובן.

אוסאמה סעדי: אז מה, שר הפנים ימנה נציג, נגיד של ברטעה, או ערערה - - -

מוסי רז: הוא צודק בזה, יש לכם בעיה עם זה?

מוסי רז: הוא צודק בזה.

אוסאמה סעדי: נציג של ברטעה או של ערערה ימנה שר הפנים, המועצה המקומית בערערה תמליץ והשר ימנה.

אוסאמה סעדי: אם המועצה המקומית לא תמליץ, אז שר הפנים ימנה, זה לחלופין, אז למה לא?

וליד טאהא: אני מניח שהמינוי יבוא באמצעות הרשות, ברור.

מוסי רז: לא, אבל אני חושב שהוא צודק, השאלה היא האם משרד הפנים מתנגד לזה.

אוסאמה סעדי: אבל לא, זה לא כתוב.

וליד טאהא: לא כתוב, אבל - - -

אוסאמה סעדי: אם לא כתוב, ווליד - - -

וליד טאהא: בדרך כלל - - -

אוסאמה סעדי: נו, אז שיהיה כתוב, מה הבעיה?

מוסי רז: אני חושב שהוא צודק, אם המציעים לא מתנגדים, יש בזה הגיון במה שהוא אומר.

מוסי רז: זה לא משנה את החוק.

אוסאמה סעדי: בני, שהמועצה תמליץ - - -

מוסי רז: נו, אבל מה, שר הפנים סתם ימנה את מי שבראש שלו?

בנימין ארביב: שוב, ככה זה עובד בדרך כלל.

אוסאמה סעדי: אם ככה זה עובד אז תכתוב את זה.

בנימין ארביב: אני לא חושב, שוב, אם - - -

וליד טאהא: אני לא חושב שצריך לכתוב, לא.

בנימין ארביב: באמת ככה זה עובד.

אוסאמה סעדי: אבל בדרך כלל כותבים את זה.

וליד טאהא: זה לא יכול לעבוד בדרך אחרת, הרי, זה לא יכול.

אוסאמה סעדי: אבל דבר כזה כותבים.

מוסי רז: יכול, בטח יכול.

וליד טאהא: זה לא היה כתוב.

אוסאמה סעדי: אבל עובדה שלא מינו עד היום, אז לכן תכתוב את זה ברחל בתך הקטנה, מה הבעיה?

אוסאמה סעדי: אבל הם מסכימים.

וליד טאהא: כן, דרך אגב, גם אם היה כתוב לא היו ממנים בפעם הקודמת, כי הם ועדה מיוחדת, יש להם סמכות לעסוק בדברים מיוחדים, אז הם עסקו בדברים מיוחדים, לא מינו.

אוסאמה סעדי: מיוחדים לאללה.

וליד טאהא: לאללה, כן.

וליד טאהא: אז נעלה להצבעה את ההסתייגות של חה"כ אוסאמה סעדי.

וליד טאהא: לא אושרה ההסתייגות לא התקבלה.

אוסאמה סעדי: סעיף קטן (ה) לאחר מכן - - -

זאב בנימין בגין: אוסאמה, כמה יש?

זאב בנימין בגין: כי יש לשנינו הצבעות בחוקה עוד מעט.

אוסאמה סעדי: אני יודע, אתה יכול ללכת, שניכם גם יכולים ללכת.

אוסאמה סעדי: בסעיף קטן (ה) "לדיוני הוועדה המיוחדת בתקופה הנוספת השלישית כמשמעותה בסעיף 33, יזומן דרך קבע נציג רשות מקומית הסמוכה למרחב התכנון המיוחד שאינה הרשות המקומית הסמוכה..." פה, אני שואל קודם את תומר, זה המשקיף השני שצריך להיות מרשות סמוכה שאין בה חבר?

רעות בינג: נכון.

אוסאמה סעדי: אז גם פה אני מבקש, שאותו משקיף שהוא נציג של רשות מקומית סמוכה יהיה גם ממונה על ידי שרת הפנים, על פי המלצה של אותה רשות מקומית.

וליד טאהא: אני מעלה את ההסתייגות של חה"כ אוסאמה סעדי.

וליד טאהא: לא אושרה ההסתייגות לא התקבלה, בבקשה.

אוסאמה סעדי: בסעיף קטן (ו), נאמר כי בתקופה הנוספת השלישית לא יהיה תוקף לפעולות הוועדה המיוחדת אם לא מונו בה חברים, או לא מונו בה חברים למשך שישה חודשים.

אוסאמה סעדי: אז אני מבקש להוסיף לאחר המילה "לפעולות" את המילים: "ו/או החלטות הוועדה".

וליד טאהא: אז נעלה את ההסתייגות הזאת להצבעה.

וליד טאהא: לא אושרה ההסתייגות לא התקבלה, בבקשה.

אוסאמה סעדי: רוויזיה.

וליד טאהא: כן, רעות שומעת את זה, רוויזיה על ההסתייגות הזאת אוסאמה קבע.

אוסאמה סעדי: סעיף 3.

אוסאמה סעדי: אני טוען נושא חדש, מכיוון שהסעיף הזה שונה בתכלית השינוי מהנוסח המקורי של הצעת החוק הממשלתית.

רעות בינג: לסעיף 2, פסקה 3, נכון?

רעות בינג: לזה אתה מתכוון?

שרון רופא אופיר: במה הוא שונה?

אוסאמה סעדי: הסעיף האחרון.

אוסאמה סעדי: טענתי נושא חדש רק לגבי סעיף 2.

שרון רופא אופיר: מה הנושא החדש?

אוסאמה סעדי: אני אטען בוועדת הכנסת.

שרון רופא אופיר: אתה אומר, למה לא להטריל אם אפשר להטריל?

שרון רופא אופיר: שמי שעובדות ויעבדו עוד ימים, עוד לילות.

וליד טאהא: אבל רגע.

אוסאמה סעדי: אני רוצה להטריל, שרון, אמרתי שאני רוצה להטריל, בבקשה.

שרון רופא אופיר: אין בעיה, אוסאמה, ואני אגיד לך שאתה מטריל.

אוסאמה סעדי: כי אתם לא נותנים שום דבר.

שרון רופא אופיר: אתה תגיד שאתה רוצה להטריל וכל פעם שאתה תטריל אני אגיד לך שאתה מטריל.

שרון רופא אופיר: זה בדיוק מה שאתה עושה.

אוסאמה סעדי: בטח שאני רוצה להטריל, מה זה?

אוסאמה סעדי: מה את באה אליי בטענות?

שרון רופא אופיר: אני אבוא אליך בטענות כמה שאני ארצה.

אוסאמה סעדי: בטח.

וליד טאהא: סעיף 36?

תומר רוזנר: כן, התיקון לסעיף 36.

שרון רופא אופיר: נושא חדש הוא יטען בוועדה.

אוסאמה סעדי: לתיקון סעיף 36, שהם לא רוצים להוסיף את העניין הזה, שכאשר יש פגיעה, ואני מנמק.

תומר רוזנר: רגע, אדוני, מה הנושא החדש שאתה טוען?

אוסאמה סעדי: שזה לא היה בנוסח המקורי.

תומר רוזנר: זה היה בנוסח המקורי.

שרון רופא אופיר: זה היה בנוסח המקורי.

אוסאמה סעדי: יש שוני.

תומר רוזנר: יש שוני רק - - -

אוסאמה סעדי: מחקו את כל הסעיפים.

תומר רוזנר: שנייה, אני רק אומר לאדוני - - -

תומר רוזנר: תומר, תן לי להסביר.

תומר רוזנר: בנוסח המקורי היו שתי חלופות, סעיף קטן (א) וסעיף קטן (ב), מחקתם את זה לגמרי, ויש נוסח אחר לגמרי שהוא שונה מהנוסח הממשלתי, ואני טוען על זה נושא חדש.

תומר רוזנר: אתם לא קובעים כאן, ועדת הכנסת היא שתקבע.

תומר רוזנר: אני רק אומר לגבי העובדות, הפסקה הופיעה כפי שהיא, למעט העובדה שהייתה בה חלופה נוספת שהוסרה, זאת אומרת, ירד עניין מסוים, לא נוסף עניין חדש.

אוסאמה סעדי: לא, לא, שני סעיפים - - -

תומר רוזנר: במקום שני סעיפים, יש עכשיו רק אחד.

אוסאמה סעדי: תומר, שני סעיפים מקוריים שהיו עם תאריך מסוים, 27 בנובמבר, נמחקו ויש נוסח אחר.

אוסאמה סעדי: אני באתי, וחברתי שרון טוענת שאני מטריל, אבל מאז הישיבה הקודמת, אני וגם היו"ר וגם היועץ המשפטי, מנסים לשכנע את הוועדה הנכבדה, את נציגי הממשלה, את נציגי המדינה, שכאשר יש פגיעה ביישובים סמוכים, ויש השלכות של ממש על היישובים הסמוכים, הסמכות היא של הוועדה המחוזית.

אוסאמה סעדי: הם רוצים, בנוסח הזה, שהם יעשו מה שהם רוצים בתוך חריש, גם אם זה פוגע ביישובים סמוכים.

אוסאמה סעדי: הייתה הצעת פשרה של בני בגין, שגם אני הסכמתי לה.

אוסאמה סעדי: הממשלה לא רוצה, ולא בכדי, ובחוסר תום לב, ולכן אני מתנגד, בסעיף הזה, אני חושב שאם יש פגיעה, ורואים שיש פגיעה הרי הם אומרים בעצם, יש תוכנית, הוגשה תוכנית על פסולת גושית במרחק של אפס, אז מה, אני לא אתנגד?

אוסאמה סעדי: בוודאי שאני אתנגד, ואני טוען נושא חדש.

תומר רוזנר: יש לך הסתייגויות נוספות?

תומר רוזנר: יש עוד שתי הסתייגויות שהגשת בפעם הקודמת.

אוסאמה סעדי: אז צריך להצביע על זה, על הפעם הקודמת.

תומר רוזנר: יש כאן עוד שתי הסתייגויות שהוגשו בפעם הקודמת ועוד לא הצבעתם עליהם, למרות שהן כבר נומקו, אז אפשר - - -

אוסאמה סעדי: שהם קשורים לסעיף הזה שאמרנו, בדיוק, זה הנוסח שאני אמרתי.

אוסאמה סעדי: אני לא רוצה להסתייג, אני מוכן לזרום, אני נגד החוק, אבל אם יתקבל הנוסח הזה של היו"ר ושל היועץ המשפטי, אני מוכן.

אוסאמה סעדי: לא מוכנים?

אוסאמה סעדי: בבקשה.

וליד טאהא: אז טכנית, מצביעים על שתי ההסתייגויות ואז מה?

תומר רוזנר: מחכים להחלטת ועדת הכנסת.

וליד טאהא: אז שם יש שני סעיפים ביחד להצביע עליהם?

אוסאמה סעדי: לא, שני סעיפים נפרדים.

תומר רוזנר: לא, סעיפים 4 ו-5 להסתייגויות כפי שהוגשו.

רעות בינג: וזה חלופי גם.

תומר רוזנר: אלה שתי הסתייגויות חלופיות שהוגשו בפעם הקודמת בכתב.

וליד טאהא: אבל על כל הסתייגות מצביעים בנפרד?

תומר רוזנר: כן.

וליד טאהא: אז נצביע על הסתייגות מספר 4 של חה"כ אוסאמה סעדי.

וליד טאהא: לא אושרה

אוסאמה סעדי: רוויזיה.

וליד טאהא: ההסתייגות לא התקבלה.

וליד טאהא: נצביע על הסתייגות מספר 5 של חה"כ אוסאמה סעדי.

וליד טאהא: לא אושרה ההסתייגות לא התקבלה.

וליד טאהא: אז אנחנו עכשיו מסדרים את העניין של נושא חדש?

תומר רוזנר: יש גם את הרוויזיה.

שרון רופא אופיר: לא, אבל הוא גם טען לנושא חדש, לא רק רוויזיה.

תומר רוזנר: לא, יש רוויזיה עכשיו על ההסתייגויות שכבר הוגשו, שהן לא קשורות לנושא החדש.

שרון רופא אופיר: אוקיי, אבל יש גם נושא חדש.

תומר רוזנר: נושא חדש, אנחנו לא נוכל להצביע על הסעיפים עצמם - - -

שרון רופא אופיר: לא נוכל, עד ועדת הכנסת.

תומר רוזנר: עד ועדת הכנסת, אבל על ההסתייגויות אפשר להצביע.

וליד טאהא: אז לגבי הרוויזיה נצביע, כמה הסתייגויות היו?

וליד טאהא: אתה רוצה שנצביע עליהם?

אוסאמה סעדי: יש שמונה הסתייגויות.

וליד טאהא: בבת אחת, אוסאמה, או כל הסתייגות בנפרד?

וליד טאהא: מה שתחליט בין 8-1.

תומר רוזנר: לא, שנייה, צריך להודיע.

וליד טאהא: אוקיי, רוויזיה על שמונה הסתייגויות?

תומר רוזנר: שנייה אחת, יש שמונה הסתייגויות של סיעות הליכוד, ש"ס, יהדות התורה.

וליד טאהא: שלא הצבענו עליהם?

תומר רוזנר: הצבענו עליהם.

וליד טאהא: לא, לא הצבענו על הרוויזיה, אתה אומר?

תומר רוזנר: לא עשינו עליהם רוויזיה.

וליד טאהא: אוקיי, לא משנה אם זה רוויזיה.

וליד טאהא: אז אנחנו קובעים דיון להצבעה על רוויזיות בשעה 11:42.

אוסאמה סעדי: 45, מה 42?

אוסאמה סעדי: ווליד.

וליד טאהא: לאה נתנה עוד 3 דקות, 11:45, תודה רבה.